CELEX: 62015FN0074
Language: el
Date: 2015-05-11 00:00:00
Title: Υπόθεση F-74/15: Προσφυγή-αγωγή της 11ης Μαΐου 2015 — ZZ κατά Επιτροπής

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/55
            
         Προσφυγή-αγωγή της 11ης Μαΐου 2015 — ZZ κατά Επιτροπής
   (Υπόθεση F-74/15)
   (2015/C 279/71)
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ZZ (εκπρόσωπος: M. Velardo, δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως για προσαύξηση της αποζημιώσεως μόνον κατά 20 % του κεφαλαίου που προβλέπεται για την ολική μόνιμη αναπηρία κατ' εφαρμογήν του άρθρου 14 της κοινής ρυθμίσεως σχετικά με την κάλυψη των κινδύνων ατυχήματος και επαγγελματικής νόσου των μονίμων υπαλλήλων των Ευρωπαϊκών Κοινοτήτων και για την ικανοποίηση της ηθικής βλάβης την οποία φέρεται ότι υπέστη ο προσφεύγων-ενάγων καθώς και για την καταδίκη της Επιτροπής σε καταβολή τόκων υπερημερίας.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 26ης Ιουνίου 2014 με την οποία η Επιτροπή προσαύξησε κατά 20 % την αποζημίωση που προβλέπει το άρθρο 14 της κοινής ρυθμίσεως σχετικά με την κάλυψη των κινδύνων ατυχήματος και επαγγελματικής νόσου των μονίμων υπαλλήλων των Ευρωπαϊκών Κοινοτήτων ως ίσχυε την 31η Δεκεμβρίου 2006, λόγω σοβαρών παρατυπιών της γνωματεύσεως την οποία εξέδωσε η ιατρική επιτροπή στις 8 Ιανουαρίου 2014, καθόσον δεν δέχθηκε στο σύνολό τους τα αιτήματα του προσφεύγοντος-ενάγοντος και αναγνώρισε προσαύξηση μόνον κατά 20 % της αποζημιώσεως, κατά το άρθρο 14 της κοινής ρυθμίσεως, για προσβολή της καρδιοαναπνευστικής λειτουργίας, χωρίς να λάβει υπόψη την ψυχική διαταραχή και τις λειτουργικές διαταραχές του ύπνου που οφείλονται στη μεταβολή της αριστερής πλευρικής κατακλίσεως·
            
         
               —
            
            
               να καταδικάσει την Επιτροπή στην καταβολή αποζημιώσεως που εκτιμάται pro bono et aequo σε 50  000 ευρώ για την ηθική βλάβη την οποία υπέστη ο προσφεύγων-ενάγων λόγω της καθυστερημένης χορηγήσεως της αποζημιώσεως·
            
         
               —
            
            
               να καταδικάσει την Επιτροπή στην καταβολή τόκων υπερημερίας τους οποίους το ίδιο θα υπολογίσει ως προς ποσό 98  372,51 ευρώ για την περίοδο μεταξύ της λήξεως των έξι μηνών από την υποβολή του αιτήματος της χειροτερεύσεως και της ημερομηνίας πραγματικής εκκαθαρίσεως του κεφαλαίου, με το οριζόμενο από την Ευρωπαϊκή Κεντρική Τράπεζα επιτόκιο για τις κύριες πράξεις χρηματοδοτήσεως που ίσχυε κατά την επίμαχη περίοδο, προσαυξημένο κατά δύο μονάδες·
            
         
               —
            
            
               να καταδικάσει την Επιτροπή στην καταβολή τόκων υπερημερίας τους οποίους το ίδιο θα υπολογίσει ως προς το ποσό το οποίο θα προσδιορισθεί κατά το πέρας της παρούσας διαδικασίας, από της ημερομηνίας εκδόσεως της αποφάσεως έως την πραγματική καταβολή, με το οριζόμενο από την Ευρωπαϊκή Κεντρική Τράπεζα επιτόκιο για τις κύριες πράξεις χρηματοδοτήσεως που ίσχυε κατά την επίμαχη περίοδο, προσαυξημένο κατά δύο μονάδες·
            
         
               —
            
            
               σε κάθε περίπτωση, να καταδικάσει την Επιτροπή στα δικαστικά έξοδα.